**ΚΑΤΕΠΕΙΓΟΝ**

Πληροφορίες: Τάνια Κατσάνη

**Αθήνα: 15.06.2015**

**Αρ. Πρωτ.: 1694**

**Προς: κ. Θεανώ Φωτίου, Αναπληρώτρια Υπουργό Κοινωνικής Αλληλεγγύης**

**Επιστολή της Ε.Σ.Α.μεΑ. με θέμα: Άμεση έκδοση απόφασης για νέα δελτία μετακίνησης σε όλους τους δικαιούχους ΑμεΑ για το έτος 2015**

**Κοιν**: «Πίνακας Αποδεκτών»

***Κυρία Υπουργέ,***

Η Ε.Σ.Α.μεΑ. με το παρόν έγγραφό της θέλει να επισημάνει την τεράστια καθυστέρηση που υπάρχει στην έκδοση της απόφασης για τα δελτία μετακίνησης ΑμεΑ για το έτος 2015.

Έχει περάσει το μισό ημερολογιακό έτος και ακόμη δεν έχει υπογραφεί σχετική απόφαση, με ότι αυτό συνεπάγεται για τις μετακινήσεις των ατόμων με αναπηρία, της κοινωνικής κατηγορίας που έχει πληγεί όσο καμία άλλη από τις συνέπειες της οικονομικής κρίσης.

Εντωμεταξύ η παράταση που έχει δοθεί στα δελτία του 2014, επειδή μέχρι σήμερα δεν έχουν εκδοθεί νέα δελτία για να καλύψουν το σύνολο των ΑμεΑ, φυσικά δεν αρκεί.

Παράλληλα θεωρούμε δεδομένο ότι δεν θα υπάρξουν δυσάρεστες αλλαγές στα οικονομικά κριτήρια σύμφωνα με τα οποία ορίζονται οι δικαιούχοι καρτών, όπως δεν είχε υπάρξει αλλαγή και τα προηγούμενα χρόνια.

***Κυρία Υπουργέ,***

Ζητούμε να μας ενημερώσετε για το ποιο σημείο βρισκόμαστε με την υπογραφή της νέας απόφασης, ώστε και εμείς με τη σειρά μας να ενημερώσουμε τα χιλιάδες μέλη μας σε όλη τη χώρα. Είμαστε πάντα στη διάθεσή σας για οποιαδήποτε διευκρίνιση.

**Με εκτίμηση**

**Ο ΠΡΟΕΔΡΟΣ**

**Ι. ΒΑΡΔΑΚΑΣΤΑΝΗΣ**

**Ο ΓΕΝ. ΓΡΑΜΜΑΤΕΑΣ**

**ΧΡ. ΝΑΣΤΑΣ**

**Πίνακας Αποδεκτών:**

-Γραφείο Πρωθυπουργού της χώρας, κ. Αλ. Τσίπρα

-Γραφείο Υπουργού Επικρατείας, κ. Αλ. Φλαμπουράρη

-Γραφείο Υπουργού Επικρατείας, κ. Ν. Παππά

-Γραφείο Γεν. Γραμματέα Συντονισμού της Κυβέρνησης, κ. Χρ. Βερναδάκη

-Γραφείο Υπουργού Εργασίας, κ. Π. Σκουρλέτη

-Γραφείο Γενικού Γραμματέα Κοινωνικών Ασφαλίσεων, κ. Ν. Ρωμανιά

- Γραφείο Γενικής Γραμματέας Πρόνοιας, κ. Μ. Κουτσούρη

- Γραφείο Προϊσταμένη Δ/νσης Α.μεΑ., κα Μανθοπούλου

-Φορείς - Μέλη Ε.Σ.Α.μεΑ.